
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 572 

11 Ιουλίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάκληση της 16552/Β.517/22.5.97 κοινής απόφασης 

Υπουργών Εθν. Οικονομίας και Οικονομικών. 1 

Συμπλήρωση της 1049691/3184/0009Α'/ΠΟΛ. 1099/ 
27.4.94 απόφασης Υπουργού Οικονομικών. 2 


Ορισμός μελών του Διοικητικού Συμβουλίου του Με¬ 
τοχικού Ταμείου Πολιτικών Υπαλλήλων (Μ.Τ.Π.Υ.). 3 

Παράταση της από το άρθρο 5 παρ. 3 του Ν. 2286/95 
προβλεπόμενης προθεσμίας υποβολής των Κ.Π.Φ. 

για έγκριση από το Υπουργείο Ανάπτυξης. 4 

Άδεια κτιριακού εκσυγχρονισμού του εργοστασίου 
παραγωγής αιμοδιαλυμμάτων και άλλων φαρμα¬ 
κευτικών προϊόντων, της ϋΟΟΤΙΙΜ Α.Ε., στο Δήμο 

Παιανίας του Νομού Αττικής. 5 

Μεταβίβαση αρμοδιοτήτων στον Προϊστάμενο της Υ¬ 
πηρεσίας Αποκατάστασης Σεισμοπλήκτων (ΥΑΣ) . 6 

Αποδοχή παραίτησης Καλλιτεχνικού Δ/ντή της Ε.Λ.Σ. 7 
Τροποποίηση κανονισμού λειτουργίας και Υπηρεσια¬ 
κού Κανονισμού Προσωπικού (Γενικού Κανονισμού 
Προσωπικού) του Οργανισμού Αστικών Συγκοινω¬ 
νιών Αθηνών (Ο.Α.Σ.Α) και των Εταιρειών που ιδρύει 8 

Παράταση του χρόνου εκκαθάρισης τωντ. Σ.ΕΠ. 9 

Σύσταση Νομαρχιακής Επιχείρησης στο Νομό Λέσβου 
με την επωνυμία «Αναπτυξιακή Εταιρία Ν,Α. Λέ¬ 
σβου» . ίο 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 21908/Β.892 (1) 

Ανάκληση της 16552/Β.517/22.5.97 κοινής απόφασης Υ¬ 
πουργών Εθν. Οικονομίας και Οικονομικών. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 128/75 «περί τροποποιήσεως και συμπληρώσε- 
ως διατάξεωντινών αναφερομένων εις την λειτουργία του 
χρηματοδοτικού συστήματος». 

2. Το Ν. 1266/82 «Περί οργάνων ασκήσεως της νομι¬ 
σματικής, πιστωτικής και συναλλαγματικής πολιτικής και 
άλλες διατάξεις». 


3. Την κοινή Υπουργική απόφαση αριθμ. 16552/ 
Β.517/22.5.97 για ενίσχυση εξαγωγικών επιχειρήσεων ε¬ 
πιτραπέζιων ελαίων νομών Φωκίδας, Φθιώτιδας και Αιτω¬ 
λοακαρνανίας, αποφασίζουμε: 

1. Ανακαλούμε την αριθμ 16552/Β.517/22.5.97 (ΦΕΚ451 
Β/30.5.97) κοινή Υπουργική απόφαση αφ’ ότου ίσχυσε. 

2. Η απόφαση αυτή δεν προκαλεί δαπάνη σε βάρος του 
Κρατικού Προ ϋπολογισμού, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1997 

Ο ΥΠΟΥΡΓΟΣ 

ΠΑΝΝΟΣ Π ΑΠΑΝΤΩΝ I ΟΥ 
-♦- 

Αριθ. 1073718/2275 (2) 

Συμπλήρωση της 1049691/3184/0009Α7ΠΟΛ. 1099/ 27.4. 

1994 απόφασης Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 14 του Ν. 2198/1994 (ΦΕΚ 
Α43). 

2. Την 12049691/3184/0009Α/ΠΟΛ. 1099/27.4.94 από¬ 
φασή μας «Περαίωση εκκρεμών φορολογικών υποθέσε¬ 
ων» (ΦΕΚ Β 354), όπως αυτή τροποποιήθηκε και συμπλη¬ 
ρώθηκε μεταγενέστερα. 

3. Την 1107147/1239/0006Α74.10.96 (ΦΕΚ Β' 922) από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

4. Τις ιδιαιτερότητες που χαρακτηρίζουν πς υπό καθε¬ 
στώς εκκαθάρισης επιχειρήσεις και την ανάγκη περαιτέ¬ 
ρω συμπλήρωσης της πιο πάνω απόφασής μας. ούτως ώ¬ 
στε να αρθούν οι αντικειμενικές δυσχέρειες περαίωσης 
των ανέλεγκτων υποθέσεων των επ ιχειρήσεων αυτών που 
υπάγονται στην εν λόγω απόφαση. 

5. Οτι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Αρθρο 1 

1. Συμπληρώνουμε την πιο πάνω απόφασή μας 

1049691/3184/0009Α7ΠΟΛ. 1099/27.4.94, όπως αυ τή ι¬ 
σχύει ως εξής: 

Στο τέλος της παραγράφου 2 του άρθρου 14 προστίθε¬ 
νται τα ακόλουθα εδάφια: 

«Ειδικά επί επιχειρήσεων υπό εκκαθάριση παρέχεται η 
δυνατότητα μη άμεσης καταβολής της πρώτης δόσης κα¬ 
τά τα οριζόμενα στο πρώτο εδάφιο. Στην περίπτωση αυτή 
το οφειλόμενο κατά την παράγραφο 1 ποσό καταβάλλε¬ 
ται ολόκληρο μέχρι την τελευταία εργάσιμη ημέρα του ε¬ 
πόμενου μήνα από το μήνα αποδοχής του Ειδικού Εκκα¬ 
θαριστικού Σημειώματος, χωρίς να απαιτείται σχετική ει¬ 
δοποίηση του υπόχρεου». 

2. Οι διατάξεις της προηγαυμένης παραγράφου εφαρ¬ 
μόζονται και για τις ανέλεγκτες υποθέσεις επιχειρήσεων 
υπό εκκαθάριση για τις οποίες έχουν ήδη εκδοθεί και πα- 
ραληφθεί από τους υπόχρεους τα προβλεπόμενα Ειδικά 
Εκκαθαριστικά Σημειώματα, χωρίς να εξετάζεται ο χρό¬ 
νος παραλαβής τους. 

3. Κατά τα λοιπά εφαρμόζονται οι διατάξεις της απόφα¬ 
σης 1049691/3184/0009Α/ΠΟΛ. 1099/27.4.94. 

Άρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Ιουλίου 1997 

οΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

- *- 

Αριθ. 30047 (3) 

Ορισμός μελών του Διοικητικού Συμβουλίου του Μετοχι¬ 
κού Ταμείου Πολιτικών Υπαλλήλων (Μ.Τ.Π.Υ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

α) Του Π. Δ/τος 422/81 «Περί κωδικοποιήσεως των περί 
Μετοχικού Ταμείου Πολιτικών Υπαλλήλων διατάξεων» 
(ΦΕΚ114Α}. 

β) Του Π. Δ/τος 251/89 «Οργανισμός Μετοχικού Ταμεί¬ 
ου Πολιτικών Υπαλλήλων» (ΦΕΚ 118Α). 

γ) Της παρ. 1 του άρθρ. 19 του Ν. 2386/96 «Ρυθμήσεις 
θεμάτων εθνικών κληροδοτημάτων, δημοσίων και ανταλ¬ 
λαξίμων κτημάτων και άλλες διατάξεις» (ΦΕΚ 43Α) όπως 
αντί καταστάθηκε με την παρ. 5 του άρθρ. 12 του Ν. 
2443/96 «Τροποποίηση και συμπλήρωση του Τελωνεια¬ 
κού Κώδικα και άλλες διατάξεις» (ΦΕΚ 265 Α). 

2. Την αρ ιθ. 143027/565/18.12.84 Κοινή απόφαση των Υ¬ 
πουργών Προεδρίας της Κυβέρνησης και Οικονομικών 
«Ανασύνθεση Διοικητικού Συμβουλίου του Μετοχικού Τα¬ 
μείου Πολιτικών Υπαλλήλων» (ΦΕΚ 885 Β). 

3. Την αριθμ. πρωτ. 1107147/1239/0006 Α/4.10.1996 
Κοινή απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών» (ΦΕΚ 922 Β). 

4. Το αριθμ. 13/6.6.1997 έγγραφο του Συλλόγου Υπαλ¬ 
λήλων του Μετοχικού Ταμείου Πολιτικών Υπαλλήλων. 

5. Τοαριθμ. 472/3.6.1997 έγγραφο της ΑΔΕΔΥ, αποφα¬ 
σίζουμε: 

Ορίζουμε μέλη του Διοικητικού Συμβουλίου του Μετο¬ 
χικού Ταμείου Πολιτικών Υπαλλήλων για τη νέα θητεία, 
τους εξής: 


Σπυρίδωνα Γιατρά πτυχιούχο Α.Ε.Ι., με αναπληρωτή 
του τον Κων/νο Λιασκώνη, επίσης πτυχιούχο Α.Ε,Ι.. 

Γεώργιο Τσακογιάννη πτυχιούχο Α.Ε,Ι., με αναπληρώ- 
τριάτου την Ξανθή Ψιακή, επίσης πτυχιούχο Α.Ε,Ι.. 

Μιχαήλ Γρυλάκη πτυχιούχο Α.Ε,Ι., με αναπληρωτή του 
τον Κων/νο Κεφαλάκη, δικηγόρο. 

Βασιλική Σακελλαρίου, υπάλληλο του Γενικού Λογιστη¬ 
ρίου του Κράτους (Υπουργείου Οικονομικών), με βαθμό 
Α', του κλάδου ΠΕ - Δημοσιονομικών, με αναπληρωτή της 
το Γεώργιο Θωμαδάκη, υπάλληλο της αυτής Υπηρεσίας, 
με ίδιο βαθμό και κλάδο. 

Κυριάκο Καραγιάννη μερισματούχοτου Μ.Τ.Π.Υ., με α¬ 
ναπληρωτή του τον Ιωάννη Τσενέ, επίσης μερισματούχο 
του Ταμείου. 

Ζαφείριο Ορφανό υπάλληλο του ΜΤΠΥ, ως εκπρόσωπο 
των εργαζομένων στο Ταμείο, με αναπληρωτή του τον 
Κωνσταντίνο Χρυσανθόπουλο. 

Ηλία Βρεττάκο, εκπρόσωπο της ΑΔΕΔΥ, με αναπληρω¬ 
τή του τον Κωνσταντίνο Χριστόπουλο. 

Η θητεία των παραπάνω μελών ορίζεται για τρία (3) χρό¬ 
νια. 

Πρόεδρο του Διοικ. Συμβουλίου ορίζουμε τον Σπυρίδω¬ 
να Γ ιατρό με αναπληρωτή του τον Κυριάκο Καραγιάννη. 

Γραμματέα του Συμβουλίου ορίζουμε την Κανέλλα Κο- 
νταξή, υπάλληλο του ΜΤΠΥ με βαθμό Δ'του κλάδου ΠΕΙ 
Δ/κού - Οικονομικού με αναπληρώτριά της την Αικατερίνη 
Παναγάκη, υπάλληλο με βαθμό Γ του ίδιου κλάδου της Υ¬ 
πηρεσίας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Ιουλίου 1997 

Ο ΥΦΥΠΟΥΡΓΟΣ 

Ν.ΧΡΙΣΤΟΔΟΥΛΑΚΗΣ 
-♦- 

Αριθ. Π1/3117 (4) 

Παράταση της από το άρθρο 5 παρ. 3 του Ν, 2286/95 

προβλεπόμενης προθεσμίας υποβολής των Κ.Π ,Φ. για 

έγκριση από το Υπουργείο Ανάπτυξης, 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις, όπως ισχύουν: 

α) Του Ν. 1558/85 (ΦΕΚ 137/Α/85) «Κυβέρνηση και Κυ¬ 
βερνητικά Όργανα». 

β) Του Ν. 2286/95 (ΦΕΚ 19/Α/95) «Προμήθειες του Δη¬ 
μόσιου Τομέα και ρυθμίσεις συναφών θεμάτων». 

γ) Του Π.Δ. 27/1.2.96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

δ) ΤουΠ.Δ. 195/95(ΦΕΚ 102/Α/95) «Οργανισμός της Γε¬ 
νικής Δ/νσης Κρακπκών Προμηθειών του Υπουργείου Ε¬ 
μπορίου». 

2. Την με αριθμό 114/4.10.96 (ΦΕΚ 924/Β/8.1 ϋ .96) απόφα¬ 
ση του Πρωθυπουργού και της Υπουργού Ανάτττυξης για α¬ 
νάθεση αρμοδιοτήτων στους Υφυπουργούς Ανάπτυξης. 

3. Το γεγονος ότι ο χρόνος ισχύος της παράτασης για 
την υποβολή των Κ. Π.Φ. που δόθηκε με τη ν απόφασή μας 
Π1/2017/28.3.97 (ΦΕΚ367/Β/8.5.97) λήγει σπς 30.5.97. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κ ρατικού προ¬ 
ϋπολογισμού, αποφασίζουμε: 

Παρατείνουμετηναπότο άρθρο 5παρ. 3του Ν, 2286/95 
προβλεπόμενη προθεσμία για την υποβολή Κανονισμών 
Προμηθειών φορέων (Κ.Π.Φ.) στο Υπουργείο Ανάπτυξης 
για έγκριση, μέχρι 30.10.97, κάνοντας προς τούτο χρήση 
της παραγράφου 4 του ιδίου άρθρου. 

Η απόφαση αυτή να δημσσιευθεί στην Εφημερίδα της 
Κυβερνήσεως. 

Αθήνα, 26 Μαΐου 1997 

Ο ΥΦΥΠΟΥΡΓΟΣ 

Μ. ΧΡΥΣΟΧΟΪΔΗΣ 
-«- 

Αριθ. Φ6.8/24730/992 (5) 

Άδεια κτιριακού εκσυγχρονισμού του εργοστασίου παρα¬ 
γωγής αιμοδιαλυμμάτων και άλλων φαρμακευτικών 
προϊόντων, της ΟΟΟΤϋΜ Α.Ε., στο Δήμο Παιανίαςτου 
Νομού Αττικής. 

ΟΙ ΥΠΟΥΡΓΟ! 

ΑΝΑΠΤΥΞΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 
3214/1955 και 4481/1995 του Ν,Δ, 1150/1949, του Α.Ν. 
207/1967, του από 15.10.1922 Β.Δ/τος, του από 16.3.50 
Β.Δ. όπως τροποποιήθηκε και συμπληρώθηκε με το από 
24.11.53 όμοιο του Ν.Δ. 96/2.8.1973 και του Π.Δ. 396/89 
(ΦΕΚ 172/Α/16.6.89) για τον Οργανισμό της Γενικής 
Γραμματείας Βιομηχανίας. 

2. Την Κ.Υ.Α. με αριθ 33361/5.9.91 (ΦΕΚ 703/Β/5.9.91) 
άρθρο 12 παρ. 13 «Μεταβίβαση εξουσίας υπογραφής 
σύμφωνα με το άρθρο 7 παρ. ΙτουΝ. 1943/91», 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

4. Το υπ' αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα «Συγχώνευση των Υπουργείων Τουρισμού, 
Βιουηχανίας Εν. & Τεχνολογίας & Εμπορίου στο Υπουρ¬ 
γείο Ανάπτυξης. 

5. Την υπ’ αριθμό Φ6.8/10450/1290/28.6.95 (ΦΕΚ 
615/Β/13.7.95) Κ.Υ. Απόφαση με την οποία χορηγήθηκε ά¬ 
δεια λειτουργίας στο εργοστάσιο της ϋΟΟΤΥΜ Α.Ε., 
διάρκειας τριών ετών, για μηχ/τα ισχύος 72,63 ΗΡ & αξίας 
30.581.596 δρχ. 

6. Την από 21.3.97 αίτηση της ϋΟΟΤΙΙΜ Α.Ε. για την χο¬ 
ρήγηση άδειας κτιριακού εκσυγχρονισμού του εργοστα¬ 
σίου της παραγωγής φαρμακευτικών προϊόντων. 

7. Τα σχεδιαγράμματα που έχουν υποβληθεί με την αί¬ 
τηση καθώς και τα λοιπά δικαιολογητικά στοιχεία. 

8. Την από 5.5.97 εισήγηση της Υπηρεσίας μας και την 
γνωμάτευση του Ε.Ο.Φ. με αριθμό 0-372/5η/4.6.97, απο¬ 
φασίζουμε: 

Χορηγούμε άδεια κτιριακού εκσυγχρονισμού, διάρκει¬ 
ας ενός έτους, του εργοστασίου παραγωγής φαρμακευ¬ 
τικών προϊόντων της ΟΟΟΤΙΙΜ Α.Ε., όπως ο εκσυγχρονι¬ 
σμός εικονίνεται στα σχεδιαγράμματα που θεωρήσαμε με 
την παρούσα απόφασή μας και που έχει τα ακόλουθα ει¬ 
δικότερα στοιχεία: 

α. Θέση: Ιο Χλμ. Λ. Παιανίας - Μαρκοπούλου 
Νομός Αττικής 
Δήμος Παιανίας 
β. Κάτοχος: ϋΟΟΤυΜ Α.Ε. 

γ. Κτιριακά: Ανέγερση νέου κτιρίου με υπόγειο, ισόγειο 
και δύο ορόφους. 


2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β.Δ/τος 
«περί χορηγήσεως αδειών ίδρυσης και λειτουργίας πό¬ 
σης μηχανολογικής εγκαταστάσεως» και με τους εξής ό¬ 
ρους: 

α. Να ληφθούν όλα τα αναγκαία μέτρα για την προστα¬ 
σία και την ασφάλεια των εργαζομένων. 

β. Να τηρηθούν επακριβώς οι Υγειονομικοί όροι και λοι¬ 
ποί Κανονισμοί που ισχύουν για τέτοιου είδους εγκατα¬ 
στάσεις. 

γ. Να προσκομισθεί Πιστοποιητικό Πυρασφάλειας που 
να καλύπτει ολόκληρη την εγκατάσταση. 

δ. Για την λειτουργία της εν λόγω εγκατάστασης, θα 
πρέπει έγκαιρα να ζητηθεί η χορήγηση της σχετικής άδει¬ 
ας από την υπηρεσία μας. 

ε. Πριν από οποιαδήποτε οικοδομική εργασία, θα πρέ¬ 
πει η εταιρεία να εφοδιασθεί με τις απαραίτητες οικοδο¬ 
μικές άδειες από την αρμόδια Πολεοδομική Υπηρεσία, α¬ 
ντίγραφα των οποίων θα πρέπει να προσκομίσει στην Υ¬ 
πηρεσία μας, προκειμένου να χορηγηθεί άδεια 
λειτουργίας στην υπόψη εγκατάσταση. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λει¬ 
τουργήσει στο όνομα Φυσικού ή Νομικού Προσώπου άλ¬ 
λου εκτός του ανωτέρω αναφερομένου. 

6. Η παρούσα άδεια δεν απαλλάσει την ενδιαφερόμενη 
εταιρεία από την υποχρέωση να εφοδιασθεί με άλλη ά¬ 
δεια αν από άλλες διατάξεις προκύπτει αντίστοιχη υπο¬ 
χρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γ ραμμάτια: 

Γιατην χορήγηση της ανωτέρω άδειας εκδόθηκαν τα ε¬ 
ξής γραμμάτια: 

α, Παρ. Σειρά Α 1299075 (5000 δρχ.) 

β. Παρ. Σειρά Α1157777 (4000 δρχ.) 

γ, Παρ. Σειρά Α 2836412 (500 δρχ.) 

Αθήνα, 7 Ιουλίου 1997 

Με εντολή Υπουργών 
Ο Γ ενικός Γ ραμματέας Βιομηχανίας 
ΚΥΡΙΑΚΟΣ ΝΤΗΝΙΑΚΟΣ 

Ο Γενικός Διευθυντής Υγείας 
Γ. ΠΑΠΟΥΤΣΑΚΗΣ 

-*- 

Αριθ. οικ/3245/ΤΠ 31.3 (6) 

Μεταβίβαση αρμοδιοτήτων στον Προϊστάμενο της Υπη¬ 
ρεσίας Αποκατάστασης Σεισμοπλήκτων (ΥΑΣ). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν, 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου του Πρέδρου της Δημοκρα¬ 
τίας «περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κλπ. και ρυθμίσεως ετέρων τι- 
νών συναφών θεμάτων» και ειδικότερα την παρ. 4 του ά- 
θρου 5 τα άρθρα 11 και 13, την παραγρ. 1 του άρθρου 18 
καιτηνπαραγρ. 2του άρθρου 19της Πράξης. 

2. Το Ν. 1048/80 «Περί κυρώσεως της από 22.12.79 

Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1979 εις την περιοχή Νομού Θεσπρωτίας» και ειδι¬ 
κότερα το άρθρο 2 του κυρωτικού Νόμου. 

3. Το Ν. 1133/81 «Περί κυρώσεωςτης από 31.7.80 Πρά¬ 
ξεως Νομοθετικού Περιεχομένου του Προέδρου της Δη¬ 
μοκρατίας» «περί αποκαταστάσεως ζημιών εκ των σει¬ 
σμών 1980 εις τας περιοχάς των Νομών Μαγνησίας, Λα- 
ρίσης και Φθιώτιδος και άλλων τινών διατάξεων». 

4. Τις διατάξεις του Ν. 1190/81 «Περί κυρώσεως από 
26.3.81 Πράξεως Νομοθετικού Περιεχομένου του Προέ¬ 
δρου της Δημοκρατίας», «περί αποκαταστάσεως ζημιών 
εκ εισμών 1981 και ρυθμίσεως ετέρων συναφών θεμά¬ 
των» και ειδικότερα την παραγρ. 2 του άρθρου 1, την πα- 
ραγρ. 1 του άρθρου 3 της Πράξης και τις παραγρ. 3,7 και 
8 του άρθρου 2 και το άρθρο 5 του κυρωτικού Νόμου. 

5. Τις διατάξεις το Ν. 1418/84 «Δημόσια έργα και ρυθμί¬ 
σεις συναφών θεμάτων» και των εκτελεστικών του 
Π.Δ/των. 

6. Το Ν. 2412/96 (ΦΕΚ 123/Α/17.6.96) «περί μεταφοράς 
αρμοδιοτήτων από το Υπουργικό Συμβούλιο σε άλλα Κυ¬ 
βερνητικά Όργανα και άλλες διατάξεις». 

7. Τις 131/1.10.86 (ΦΕΚ 154/Α/6.10.86 και 140/19.10.87 
(ΦΕΚ 192/Α/2.11.87) και 112/9.11.88 (ΦΕΚ 246/Α/ 
10.11.88) Πράξεις Υπουργικού Συμβουλίου με θέμα «Α¬ 
ποκατάσταση των ζημιών από τους σεισμούς της 13ης και 
15ης Σεπτεμβρίου 1986 σε περιοχές του Ν. Μεσσηνίας. 

8. Τις οικ/66/Π.Δ, 32/8.1.87 (ΦΕΚ 40/Β/2.2.87) και οικ/ 
3084/Δ.Π. 32/10.6.87 ΦΕΚ 295/Β/12.6.87 Αποφάσεις Υ¬ 
πουργού ΠΕΧΩΔΕ με θέμα «Μεταβίβαση αρμοδιοτήτων 
στον Νομάρχη Μεσσηνίας». 

9. Το νόμο 2242/97 ΦΕΚ 162/Α/3.10.94 και συγκεκριμέ¬ 
να το άρθρο 6 παράγραφο 7 και 8 αυτού που αφορά πα¬ 
ράταση προθεσμίας υποβολής αιτήσεως για δανειοδότη¬ 
ση των σεισμοπλήκτων του 1986 του Ν. Μεσσηνίας. 

10. Η με αριθ. πρωτ. 1896/94 ΤΣΕΠ 32.1 21.2.95 ΦΕΚ 
152/Β/ 7.3.95 Κοινή Απόφαση Υπουργών Οικονομικών και 
ΠΕΧΩΔΕ περί προϋποθέσεων υποβολής αιτήσεων α- 
ποκ/σης σεισμ/τωντου Νομού Μεσσηνίας κ.λ.π. 

11. Την υπ' αριθμ. πρωτ. 592/ΔΠ 32/15.11.86 απόφαφση 
της ΥΑΣ με θέμα «Καθορισμός ελάχιστων υποχρεωτικών 
απαιτήσεων, για την σύνταξη των μελετών αποκατάστα¬ 
σης των βλαβέντων κτιρίων για την έκδοση των σχετικών 
οικοδομικών αδειών». 

12. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

13. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιών της ΥΑΣ». 

14. Το Π.Δ. 71/93 για τον «Καθορισμό αρμοδιοτήτων 
που διατηρούνται από τον Υπουργό και τις Περιφερεια¬ 
κές Αρχές ή όργανα διανομαρχιακού επιπέδου της 
Γ.Γ.Δ.Ε. του Υ.ΠΕ.ΧΩ.Δ.Ε.». 

15. Την Κοινή Απόφαση Δ16α/04/773/29.11.90 του Υ¬ 
πουργού Προεδρίας και του Αναπλ. Υπουργού ΠΕΧΩΔΕ 
περί εξαιρέσεως διοικητικών πράξεων και εγγράφων από 
τον κανόνα των τριών υπογραφών. 

16. Την Κοινή Απόφαση Δ17α/03/99/Φ.2.2.1/29.10.96 
του Πρωθυπουργού και του Υπουργού ΠΕ.ΧΩ.Δ.Ε. με θέ¬ 
μα «ανάθεση αρμοδιοτήτων Υπουργού Περιβάλλοντος, 
Χωροταξίας και Δημοσίων Έργων στους Υφυπουργούς 
Περιβάλλοντος, Χωροταξίας και Δημοσίων Έργων Χρή- 
στο Βερελή και Θεόδωρο Κολιοπάνο». 

17. Τις διατάξεις του άρθρου 27 του Ν. 2081/92 και το 


γεγονός ότι από τις διατάξεις της παρούσης απόφασης 
δεν προκαλείται δαπάνη σε βάρος ταυ Κρατικού Προϋ¬ 
πολογισμού. 

18. Την 382/95 γνωμοδότηση του Ν.Σ.Κ. η οποία έγινε α¬ 
ποδεκτή από τους Υπουργούς Εσωτερικών, Δημόσιας Δι¬ 
οίκησης και Αποκέντρωσης και του Αναπληρωτή Υπουρ¬ 
γού ΠΕ.ΧΩ.Δ.Ε. και σύμφωνα με την οποία οι Τ.Α.Σ. δια¬ 
τηρούνται και αποτελούν υπηρεσίες της Γ.Γ.Δ.Ε. του 
Υ.ΠΕ.ΧΩ.Δ.Ε,. δεν εντάσσονται στις Ν ,Α. και δενσυμπερι- 
λαμβάνονται στους οργανισμούς τους, ενώ το προσωπι¬ 
κό τους παραμένει στην Γ.Γ.Δ.Ε. 

19, Την αριθ. πρωτ. Δ16/010/Φ.4.1.5/10.2.97 Απόφαση 
Υφυπουργού ΠΕΧΩΔΕ για την τροποποίηση και συμπλή¬ 
ρωση απόφασης σύστασης Τομέα Αποκατάστασης Σει¬ 
σμοπλήκτων (Τ.Α.Σ.) Ν. Μεσσηνίας. 

Επειδή είναι απαραίτητο να απλουο τευθούν και να επι¬ 
ταχυνθούν οι διαδικασίες που χρειάζονται για να προω¬ 
θηθεί και ολοκληρωθεί όσο είναι δυνατόν πιο γρήγορα, η 
αποκατάσταση προσωρινά και οριστικά των ζημιών που 
προκλήθηκαν από τους σεισμούς που έγινε στις 13ης και 
15ης Σεπτεμβρίου 1986 σε περιοχές του Νομού Μεσση¬ 
νίας. 

Επειδή είναι αναγκαίο να γίνουν αυτοψίες και να ελεγ¬ 
χθούν τα κτίρια που έπαθαν ζημιές από το σεισμό αυτό α¬ 
πό κατάλληλες επιτροπές, για να χαρακτηριστούν, σε 
πρώτη φάση αν είναι κατοικήσιμα ή επικίνδυνα και σε με¬ 
ταγενέστερη φάση, αν είναι επισκευάσιμα με δυνατότητα 
να αποκατασταθεί η αντοχή τους και στην τελευταία πε¬ 
ρίπτωση, αν η σχετική δαπάνη είναι δυσανάλογα μεγάλη 
και υπέρμετρη, για το αποτέλεσμα που αναμένεται από 
την επισκευή. 

Επειδή οι επιτροπές αυτές πρέπει να αποτελούνται από 
διπλωματούχους Μηχανικούς, με κατάλληλη για κάθε πε¬ 
ρίπτωση πείρα, πρέπει να συγκροτούνται απ’ τον ΤΑΣ. 

Επειδή οι ενστάσεις, αντιρρήσεις και οποιαδήποτε ε¬ 
νέργεια απ’ τους σεισμόπληκτους, που στρέφεται κατά 
πράξεων του ΤΑΣ Μεσσηνίας είναι σκόπιμο να εξετάζο¬ 
νται και οι σχετικές αποφάσεις να εκδίδονται από τον αρ¬ 
μόδιο ΤΑΣ. 

Επειδή τα έργα για να αποκατασταθούν οι ζημιές που 
προξένησε ο σεισμός, τόσο σε ιδιωτικές, όσο και σε δη¬ 
μόσιες ή κοινόχρηστες κατασκευές γενικά είναι επείγο¬ 
ντα, αποφασίζουμε: 

1. Καταργούμε τις οικ/66/Π.Δ. 32/8.1.87 (ΦΕΚ 
40/Β/2.2.87) και οικ./3084/Δ. Π, 32/10.6.87 (ΦΕΚ 
295/Β/12.6.87) Αποφάσεις για τη μεταβίβαση αρμοδιοτή¬ 
των στο Νομάρχη Μεσσηνίας, 

2. Ορίζουμε ότι οι Επιτροπές, που θα ελέγχουν τα κτίρια 
που έχουν υποστεί ζημιές από το σεισμό, θα αποτελού¬ 
νται από Δ/χους Μηχανικούς, υπαλλήλους του ΤΑΣ Μεσ¬ 
σηνίας και ΥΑΣ και θα είναι: 

α) Τριμελείς, για τις περιπτώσεις που θα ελέγχουν αντα 
κτίρια είναι δομημένα με υλικά μικρής αντοχής και δεν ε¬ 
πιδέχονται επισκευής. 

β) Διμελείς, για την περίπτωση που ελέγχουν αν η δα¬ 
πάνη για την επισκευή τους είναι υπέρμετρη. 

γ) Διμελείς ή τριμελείς, ανάλογα με τη ν σο βα ρότητα της 
περίπτωσης, για τον έλεγχο - σε πρώτη φάση - αν κτίρια 
είναι κατοικήσιμα ή επικίνδυνα, επισκευάσιμα ή κατεδα- 
φιστέα, σύμφωνα με τις «Οδηγίες και έντυπα για τη διε¬ 
νέργεια αυτοψιών μετά από σεισμό» του ΟΑΣΠ (τεύχος 
«Μετασεισμικός Έλεγχος κτιρίων» Αθήνα 1984) και την 
σήμανση τους σύμφωνα με τον πίνακα 5 των οδηγιών αυ- 

των. Στις επιτροπές αυτές μπορεί σε εξαιρετική ανάγκη, 
το ένα από τα μέλη, να είναι Τεχ/γος Μηχανικός. 

3. Εξουσιοδοτούμε τον Προϊστάμενο της ΥΑΙ να συ¬ 
στήνει με απόφασή του, τις επιτροπές που αναφέρονται 
στην προηγούμενη παράγραφο. Ειδικά για τις επιτροπές 
που αναφέρονται στην υποπαράγραφο 2γ, μπορεί η σύ¬ 
στασή τους να γίνεται και με προφορική εντολή του, που 
θα επικυρώνεται με απόφαση του μέσα σε τρεις (3) μήνες 
την εντολή. 

4. Σε περίπτωση που, ο προτεινόμενος από τον μελετη¬ 
τή προϋπολογισμός υπερβαίνει το ποσό των έξη εκατομ¬ 
μυρίων δραχμών (6.000.000 δρχ.) ή τα κτίρια είναι παρα¬ 
δοσιακά ή διατηρητέα ή παρουσιάζουν ιδιομορφίες ως 
προς το τρόπο επισκευής, ο Προϊστάμενος της ΥΑΣ δύ- 
ναται να συστήνει τριμελή επιτροπή αποτελούμενη από 
το Προϊστάμενο του Τ.Α.Σ. και δύο Διπλωματούχους 
Μηχ/κούς που υπηρετούν στον ΤΑΣ και την Υ.Α.Σ., η οποία 
και θα ελέγχει και εγκρίνει τη μελέτη επισκευής. 

5. α) Εξουσιοδοτούμε τον Προϊστάμενο της ΥΑΣ να α- 
ποφαίνεται, μέσα σε ένα εξάμηνο σχετικά με ενστάσεις 
και κάθε άλλη ενέργεια των σεισμοπλήκτων, που στρέφε¬ 
ται κατά πράξεων του Τομέα Αποκατάστασης Σεισμοπλή¬ 
κτων, ύστερα από εισήγηση του Προϊσταμένου του ΤΑΣ 
Μεσσηνίας. 

β) Ο Προϊστάμενος της ΥΑΣ εάν πρόκειται για διαφωνία 
ανάμεσα στον μελετητή Μηχανικό και την Υπηρεσία που 
ελέγχει την μελέτη σχετικά με τον βαθμό των ζημιών και 
τον τρόπο αποκατάστασής τους μπορεί να παραπέμπει 
το θέμα σε τριμελή επιτροπή, που θα συγκροτείται από Δι¬ 
πλωματούχους μηχανικούς, που υπηρετούν στο ΤΑΣ πριν 
εκδώσει τελεσίδικη απόφαση για την διαφωνία. 

γ) Στηνπερίπτωση που αμφισβητούνταιπραγματικάπε- 
ριστατικά, ο Προϊστάμενος της ΥΑΣ μπορεί να αναθέτει 
σε Διπλωματούχους Μηχανικούς, που υπηρετούν στο 
ΤΑΣ να εξακριβώσουν τα περιστατικά αυτά και να συ¬ 
ντάσσουν και υποβάλλουν σχετική έκθεση. 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα μετηνπαραγρ. 2 του άρθρου 1 
της Πράξεως Νομοθετικού Περιεχομένου με ημερομηνία 
που κυρώθηκε με τον Ν. 1190/81. 

Αθήνα, 8 Ιουλίου 1997 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

-♦- 

Αρίθ. ΥΠΠΟ/ΔΙΟΙΚ/Β/33457 (7) 

Αποδοχή παραίτησης Καλλιτεχνικού Δ/ντή της Ε.Λ.Σ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Το Ν. 1558/85 «Κυβέρνηση και Κυβερνητικά όργανα». 

2) Το Ν. 2273/94 (αρ. 11 παρ. 13) «Εθνικό Θέατρο, Κρα¬ 
τικό Θέατρο Β. Ελλάδας και άλλες διατάξεις» (ΦΕΚ 
233/Α/27.12.94). 

3) Την αρ. 799/9.1.95 υπουργική απόφαση «Διορισμός 
Καλλιτεχνικού Δ/ντή της ΕΛΣ» που δημοσιεύθηκε στο αρ. 
3/Β/10.1.95 ΦΕΚ. 

4) Το αρ. ΕΠ 17/4.7.97 έγγραφο της Εθνικής Λυρικής 
Σκηνής, σχετικά με την παραίτηση του Άλκη Μπαλτά από 
τη θέση του Καλλιτεχνικού Διευθυντή του ανωτέρω θεα¬ 
τρικού Οργανισμού. 


5) Την ανάγκη να γίνει διαδικασία επιλογής του Καλλι¬ 
τεχνικού Δ/ντή της Εθνικής Λυρικής Σκηνής μετά από διε¬ 
θνή πρόσκληση ενδιαφέροντος, εφόσον τα Λυρικά Θέα¬ 
τρα χωρίς γλωσσικό φραγμό συγκροτούν μιά διεθνή καλ¬ 
λιτεχνική αγορά, με μεγάλη κινητικότητα, αποφασίζουμε: 

Αποδεχόμαστε την αίτηση παραίτησης του Άλκη Μπαλ¬ 
τά, Αρχιμουσικού, από τη θέση του Καλλιτεχνικού Διευ¬ 
θυντή της Εθνικής Λυρικής Σκηνής και απαλλάσσουμε 
αυτόν από τα υπηρεσιακά του καθήκοντα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-*- 

Αριθ. 19853/2204 (8) 

Τροποποίηση κανονισμού λειτουργίας και Υπηρεσιακού 
Κανονισμού Προσωπικού (Γενικού Κανονισμού Προ¬ 
σωπικού) του Οργανισμού Αστικών Συγκοινωνιών Α¬ 
θηνών (Ο.Α.Σ.Α.) και των Εταιρειών που ιδρύει. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 5 του άρθρου 2του Ν. 2175/93 
(Α' 211) «Οργάνωση Ενιαίου φορέα αστικών Συγκοινω¬ 
νιών στην περιοχή Αθηνών - Πειραιώς και Περιχώρων και 
άλλες διατάξεις». 

2. Τις διατάξεις του Ν. 2190/94 (Α 28) «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης». 

3. Την αριθ. 17270/18931/28.6.94 (Β'510) απόφαση του 
Υπουργού Μεταφορών και Επικοοινωνιών «Έγκριση κα¬ 
νονισμού λειτουργίας και Υπηρεσιακού Κανονισμού Προ¬ 
σωπικού (Γενικού κανονισμού Προσωπικού) Οργανισμού 
Αστικών Συγκοιονωνιών Αθηνών (Ο.Α.Σ.Α.) και των εται¬ 
ρειών που ιδρύει, όπως τροποποιήθηκε με τις αριθ. 
37987/3977/20.12.95 (Β 1100) και 4544/499/11.2.97 (Β' 
123) όμοιες. 

4. Το αριθ. 3428/26.6.97 έγγραφο του Ο.Α.Σ.Α., με το ο¬ 
ποίο ζητείται η τροποποίηση της παρ. ετου άρθρου 9 του 
Γενικού Κανονισμού Προσωπικού του Ο.Α.Σ.Α. και των ε¬ 
ταιρειών που ιδρύει, όπως αποφασίστηκε με την αριθ. 
432/97 απόφαση του Δ.Σ. του Ο.Α.Σ.Α. 

5. Το γεγονός όπ από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Ο.Α.Σ.Α. 

6 . Την αριθ μ. 566/26.9.96 απόφαση του Πρωθυπουργού 
και του Υπουργού Μεταφορών και Επικοινωνιών «Καθορι¬ 
σμός αρμοδιοτήτων του Υφυπουργού Μεταφορούν και Ε¬ 
πικοινωνιών» (Β'910), αποφασίζουμε: 

Εγκρίνουμε την αριθ. 432/97 απόφαση του Δ.Σ. του 
Ο.Α.Σ.Α.. με την οποία τροποποιείται η παράγραος ε του 
άρθρου 9 του Γενικού Κανονισμού Προσωπικού του 
Ο.Α.Σ.Α, (Β'510), ως εξής: 

ε. «Να έχει συμπληρωμένο το 21ο έτος της ηλικίας του 
και να μην έχει συμπληρώσει το 35ο έτος, όταν πρόκειται 
για κάλυψη θέσης με τυπικό προσόν τον απολυτήριο τίτ¬ 
λο Υποχρεωτικής ή Δευτεροβάθμιας Εκπαίδευσης και το 
40ο έτος όταν πρόκειται για κάλυψη θέσης με τυπικό προ¬ 
σόν τίτλο Τριτοβάθμιας Εκπαίδευσης ή για κάλυψη θέσης 
οδηγού. 

Γιατις περιπτώσεις πρόσληψης πολυτέκνων ισχύουντα 
όρια ηλικίας που προβλέπονται για τους παλλινοστού- 
ντες ύστερα από συνεχή μόνιμη εγκατάσταση στην αλλο¬ 
δαπή για 15 τουλάχιστον έτη και για τους πολιτικούς πρό¬ 
σφυγες, για τους οποίους ισχύει ως ανώτερο όριο το 55ο 
έτος (Ν, 1635/87, άρθρο 5 παρ. 2α). 

Κατά τα λοιπά ισχύει ως έχει η παρ. ετου άρθρου 9 του 
Γ.Κ.Π. - Ο.Α.Σ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 1997 

Ο ΥΦΥΠΟΥΡΓΟΣ 

ΕΜΜΑΝΟΥΗΛΛΟΥΚΑΚΗΣ 
-♦- 

Αριθ. 18547/2012 (9) 

Παράταση του χρόνου εκκαθάρισης των τ.Σ. Ε. Π. 

Ο ΥΠΟΥΡΓΟΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 3, παρ. 3, περ. α, β, γ & δτου 
Ν. 2175/93 «Οργάνωση ενιαίου φορέα Αστικών Συγκοινω¬ 
νιών στην περιοχή Αθηνών - Πειραιώς και Περιχώρων και 
άλλες διατάξεις» (Α' 9211). 

2. Την, 22806/24.12.1993, Υπουργική Απόφαση: «εκκα¬ 
θάριση των πρώην Σ.ΕΠ. και προσωρινή καταβολή στους 
μετόχους τους» (Β' 929), όπως τροποποιήθηκε με την 
22816/28.12.93, Υπουργική Απόφαση (Β'937). 

3. Τις, 20059/2195/25.6.94, 29099/3219/22.9.94, 

8683/845/7.4.95, 26350/2688/4.9.95, 37180/3857/4.12.95, 
22952/2759/15.7.96, 27713/3333/16.9.96, 35147/3665/ 
29.11.95, 22420/2708/1.8.96, Αποφάσεις παράτασης του 
χρόνου εκκαθάρισης τωντ.Σ.ΕΠ. 

4. Την, 10114/1076/16.4,1997, Απόφαση (ΦΕΚ 316 
Β/21.4.97) με την οποία παρατάθηκε ο χρόνος εκκαθάρι¬ 
σης τωντ.Σ.ΕΠ. μέχρι 30.6.97. 

5. Το. από 11.6.97, έγγραφο των Επιτροπών Εκκαθάρι¬ 
σης τωντ.Σ.ΕΠ., με το οποίο ζητείται η παράταση του χρό¬ 
νου εκκαθάρισης των τ.Σ.Ε.Π., για τους λόγους που ανα- 
φέρονται σ’ αυτό. 

6. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού των 
τ.Σ.ΕΠ. 

7. Την, 566/26.9.1996, Απόφαση του Πρωθυπουργού και 
του Υπουργού Μεταφορών και Επικοινωνιών «Καθορι¬ 
σμός αρμοδιοτήτων του Υφυπουργού Μεταφορών και Ε¬ 
πικοινωνιών» {Β' 910), αποφασίζουμε: 

Παρατείνουμε την ισχύ της, 10114/1076/16.4.1997, Α¬ 
πόφασης μέχρι 30.9.1997. 

Κατά τα λοιπά ισχύει η Απόφασή μας 22806/24.12.1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 1997 

Ο ΥΦΥΠΟΥΡΓΟΣ 

ΕΜΜ. ΛΟΥΚΑΚΗΣ 


(10) 

Σύσταση Νομαρχιακής Επιχείρησης στο Νομό Λέσβου με- 

την επωνυμία «Αναπτυξιακή Εταιρία Ν. Α. Λέσβου 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΛΕΣΒΟΥ 

Έχοντας υπόψη: 

1. Την οικονομοτεχνική μελέτη που συντάχθηκε από την 
Δ/νση Σχεδιασμού και Προγραμματισμού της Ν.Α. Λέ¬ 
σβου. 

2. Τις διατάξεις των παραγράφων 7, 8, 9, 10 και 18 του 
άρθρου 21 του Ν. 2218/1994 όπως αυτός συμπληρώθηκε 
από το 2240/1994 και το Π.Δ. 30/1996 και Π.Δ. 331/1996. 

3. Τις διατάξεις των άρθρων 28 και 274 παρ. 2, 5, 6, 7, 8 
του Π.Δ. 323/1989 και το άρθρο 29Ατου Ν, 2081/1992, α¬ 
ποφασίζει: 

Άρθρο 1 

Συνιστά με την παρούσα Αμιγή Νομαρχιακή Επιχείρηση 
με την επωνυμία «ΑΝΑΠΤΥΞΙΑΚΗ ΕΤΑΙΡΙΑ Ν.Α. ΛΕΣΒΟΥ», 
σαν ίδιο Νομικό Πρόσωπο Ιδιωτικού Δικαίου, το οποίο διέ- 
πεται από τις διατάξεις των άρθρων 75 παρ. 1 και άρθρο 
76 παρ. 1, 2, 3 του Π.Δ. 30/1996 και αυτές του Π.Δ. 
331/1996. 

Άρθρο 2 

Έδρα της Εταιρείας ορίζεται η πόλη της Μυτιλήνης του 
Νομού Λέσβου, Γραφεία ή χώροι άσκησης των δραστη¬ 
ριοτήτων της επιχείρησης μπορούν να ιδρυθούν και να 
λειτουργήσουν σε άλλες πόλεις της περιφέρειας του Νο¬ 
μού Λέσβου, με απόφαση του Διοικητικού Συμβουλίου, 
που θα καθορίζει τους ιδιαίτερους όρους εγκατάστασης 
και λειτουργίας τους, καθώς και την έκταση της δικαιοδο¬ 
σίας τους. 

Αρθρο 3 

Σκοπός της Εταιρείας είναι: 

Α. Προώθηση της τοπικής ανάπτυξης με παράλληλη 
προστασία του περιβάλλοντος. 

1. Καθαρισμός - αναβάθμιση και αξιοποίηση των ακτών 
της περιοχής. 

2. Εκπόνηση μελετών περιβαλλοντικών επιπτώσεων κα¬ 
τά την περίοδο της προκαταρτικής διερεύνησης κάθε νέ¬ 
ας παραγωγικής επένδυσης στο Νομό. 

3. Τήρηση στοιχείων περιβαλλοντικής κατάστασης του 
Νομού. 

4. Η εκτέλεση έργων και διενέργεια προμηθειών για λο¬ 
γαριασμό των Ο.ΤΑ. 

Β. Έρευνα, καταγραφή μελέτη και αξιολόγηση των δυ¬ 
νατοτήτων ανάπτυξης του Νομού. 

1. Εκπόνηση τοπικών αναπτυξιακών προγραμμάτων. 

2. Προγραμματισμός αξιοποίησης των πόρων του Νο¬ 
μού και ανάγκη αντίστοιχων παραγωγικών πρωτοβουλιών. 

3. Διενέργεια απογραφικών ερευνών, όλωντων φυσικών 
πόρων του Νομού με ταυτόχρονο χωροταξικό προσδιορι¬ 
σμό των χρήσεων γης. 

4. Σύνταξη μελετών φυσικών πόρων και οικοσυστημά¬ 
των. 

5. Σύνταξη κλαδικών μελετών. 

6. Πληροφόρηση των φορέων για το περιβάλλον. 

7. Σύνταξη τεχνικό - οικονομικών μελετών. 

8. Αξιολόγηση των επιπτώσεων των έργων στο περιβάλ¬ 
λον, στην αειφόρο ανάτπυξη, στην απασχόληση στο εισό¬ 
δημα κλπ. 

9. Η διερεύνηση των χρηματοδοτήσεων σε Εθνικό και 

Κοινονικό επίπεδο για την ανάπτυξη της περιοχής. 

Γ. Δημιουργία κόμβου εξυπηρέτησης και πληροφόρη¬ 
σης επιχειρηματιών και ενδιαφερομένων επιχειρηματιών, 
συλλέγοντας και μεταδίδοντας έγκυρη πληροφόρηση, για 
να στηρίξει τον μετασχηματισμό της οικονομικής βάσης 
του Νομού και να βοηθήσει στην ανάδειξη και αξιοποίηση 
υπαρχουσών και νέων πελατειακών αγορών του εσωτερι¬ 
κού και του εξωτερικού για τα υφιστάμενα και τα νέα προϊ¬ 
όντα του νομού. 

Δ. Συμβολή στην εκπαίδευση, ενημέρωση και επιμόρ¬ 
φωση στελεχών της περιοχής. 

1. Προβολή και προώθηση του έργου της Εταιρείας. 

2. Παροχή συμβουλών και τεχνογνωσίας στους φορείς 
της περιοχής (Σ.Π. Ο.Τ.Α. Δημοτικές και Κοινοτικές Επι¬ 
χειρήσεις) , φορείς κοινωνικού τομέα. 

3. Κατάρτιση στελεχών των φσ ρέων της περιοχής σε θέ¬ 
ματα περιβάλλοντος και αξιοποίησης χρηματοδοτήσεων. 

Άρθρα 4 

Η διάρκεια της Εταιρείας ορίζεται σε δέκα (10) χρόνια. 
Αρχίζει από την ημέρα δημοσίευσης στο Φ.Ε.Κ. της Νο¬ 
μαρχιακής απόφασης και λήγει την αντίστοιχη ημερομη¬ 
νία του έτους 2007. 

Άρθρο 5 

Η εταιρεία διοικείται από επταμελές (7) Διοικητικό Συμ¬ 
βούλιο που τα μέλη του μαζί με τους αναπληρωτές τους ο¬ 
ρίζονται από το Νομαρχιακό Συμβούλιο, 

Από τα μέλη του Διοικητικού Συμβουλίου πέντε (5) είναι 
μέλη του Νομαρχιακού Συμβουλίου εκ των οποίων τα δύο 
(2) από τη μειοψηφία, ένα είναι εκπρόσωπος των εργαζο¬ 
μένων στην επιχείρηση αν αυτή απασχολεί περισσότε¬ 
ρους από είκοσι (20) εργαζόμενους, και ένα είναι εκπρό¬ 
σωπος κοινωνικού φορέα της περιοχής. Τα υπόλοιπα μέ¬ 
λη είναι κάτοικοι Δήμου ή Κοινότητας της περιφέρειας του 
Νομαρχιακού Συμβουλίου που έχουν πείρα ή γνώσεις ή α- 
παιτούμενα προσόντα σχετικά με το αντικείμενο της επι¬ 
χείρησης. 

Η θητεία του Διοικητικού Συμβουλίου ακολουθεί τη νο¬ 
μαρχιακή περίοδο και σε κάθε περίπτωση λήγει το αργό¬ 
τερο μετά την εγκατάσταση του νομαρχιακού συμβουλί¬ 
ου. 

Άρθρο 6 

Το διοικητικό συμβούλιο συνέρχεται τακτικά τουλάχι¬ 
στον μια φορά το μήνα και έκτακτα όταν οι υποθέσεις της 
επιχείρησης της επιχείρησης το απαιτούν. Το διοικητικού 
συμβούλιο συγκαλείται από τον πρόθδρό του, ο οποίος υ¬ 
ποχρεώνεται να το συγκαλέσει και όταν το ζητήσουν το έ¬ 
να τρίτο των μελών του ή ο νομάρχης ή το νομαρχιακό 
συμβούλιο, οι οποίοι ορίζουν ταυτόχρονα και το σκοπό 
της σύγκλησης. 

Το διοικητικό συμβούλιο συνεδριάζει στην έδρα της επι¬ 
χείρησης και βρίσκεται σε απαρτία εφόσον ο αριθμός των 
παρόντων είναι μεγαλύτερος από το μισό του νόμιμου α¬ 
ριθμού των μελών του. 

Οι αποφάσεις του διοικητικού συμβουλίου λαμβάνονται 
με την απόλυση πλειοψηφία των παρόντων και σε περί¬ 
πτωση ισοψηφίας επικρατεί η ψήφος του προέδρου, (-(ψη¬ 
φοφορία είναι φανερή, ενώ γίνεται υποχρεωτικά μυστική 
με ψηφοδέλτια ψηφοφορία αν υπάρχει ιδιαίτερος λόγος 
και ζητηθεί από δύο μέλη του συμβουλίου. 


Για τις συνεδριάσεις του διοικητικού συμβουλίου τη¬ 
ρούνται πρακτικά σε ειδικό βιβλίο. Τα πρακτικά υπογρά¬ 
φονται από τον πρόεδρο και τα μέλη του συμβουλίου που 
είναι παρόντα στη συνεδρίαση. Τα πρακτικά τηρούνται α¬ 
πό υπάλληλο της επιχείρησης που ορίζεται με απόφαση 
του συμβουλίου. 

Άρθρο 7 

Οι αρμοδιότητες του διοικητικού συμβουλίου καθώς και 
οι αρμοδιότητες του Προέδρου και του Αντιπροέδρου του 
Δ.Σ. ορίζονται με λεπτομέρεια στα άρθρα 5 και 6 του Π.Δ. 
331/1996. 

Άρθρο 8 

Το διοικητικό συμβούλιο στέλνει όλες τις αποφάσεις 
του, το αργότερο εντός δέκα ημερών απότηνέκδοσή τους 
στη νομαρχιακή αυτοδιοίκηση ή στο νομαρχιακό διαμέρι¬ 
σμα στην οποία ανήκει η επιχείρηση για ενημέρωση των 
οργάνων τους. 

Οι αποφάσεις του διοικητικού συμβουλίου της επιχείρη¬ 
σης εγκρίνονται από το Νομαρχιακό Συμβούλιο αν αφο¬ 
ρούν: 

I Την ψήφιση του προϋπολογισμού της επιχείρησης και 
τις μεταβολές του. 

I (. Την αγορά ή εκποίηση ακινήτων ή την επιβάρυνση αυ¬ 
τών με εμπράγματα δικαιώματα. Δεν απαιτείται έγκριση 
αν πρόκειται για αγορά και πώληση ακινήτων από επιχει¬ 
ρήσεις οικιστικής δραστηριότητας. 

(II. Τη διάθεση των καθαρών κερδών. 

IV, Τ επενδυτικά προγράμματα της επιχείρησης. 

Το Νομαρχιακό συμβούλιο εγκρίνει τον ισολογισμό και 
την έκθεση πεπραγμένων. Επίσης, μπορεί να αποφασίζει 
τη διενέργεια έκτακτου διαχειριστικού ελέγχου. 

Η έγκριση των αποφάσεων του Δ.Σ. της επιχείρησης α¬ 
πό το Νομαρχιακό συμβούλιο, γίνεται μέσα σε αποκλει¬ 
στική προθεσμία ενός μηνός από τότε που θα κοινοποιη¬ 
θούν οι αποφάσεις. Αν περάσει η προθεσμία αυτή χωρίς 
να έχει εκδοθεί απόφαση του νομαρχιακού συμβουλίου, 
θεωρείται ότι η απόφαση του Δ.Σ. της επιχείρησης έχει ε- 
γκριθεί. 

Άρθρο 9 

Τ ο κεφάλαιο της εταιρείας ορίζεται στο ποσό των πενή¬ 
ντα εκατομμυρίων δρχ. (50.000,000) και εισφέρεται εξ ο¬ 
λοκλήρου από τη Νομαρχιακή Αυτοδιοίκηση. Πόροι της ε¬ 
πιχείρησης είναι τα έσοδα από την άσκηση της δραστη¬ 
ριότητας της, οι πρόσοδοι από την περιουσΐατης, δάνεια 
κληρονομιές, εισφορές, δωρεές και λοιπές επιχορηγή¬ 
σεις. 

Άρθρο 10 

Η διαχείριση της επιχείρησης γίνεται σύμφωνα με ιδιαί¬ 
τερο προϋπολογισμό εσόδων και εξόδων και είναι ανε¬ 
ξάρτητη από τη διαχείριση της Νομαρχιακής Αυτοδιοίκη¬ 
σης. Το οικονομικό έτος της διαχείρισης της επιχείρησης, 
συμπίπτει με το ημερολογιακό έτος. 

Άρθρο 11 

Με απόφαση του Δ.Σ. της επιχείρησης που εγκρίνεται α- 
πότο Νομαρχιακό Συμβούλιο, τα καθαρά κέρδη που προ¬ 
κύπτουν από τη διαχείριση, μετά την αφαίρεση των απο¬ 
σβέσεων και τη δημιουργία του απαραίτητου αποθεματι- 
κού μπορεί να διατίθενται για τη βελτίωση ή την επέκταση 
των εγκαταστάσεων της επιχείρησης ή να διατίθενται στη 
Νομαρχιακή Αυτοδιοίκηση για την εκτέλεση κοινωφελών 
έργων. 

Άρθρο 12 

Η ταμιακή υπηρεσία της επιχείρησης είναι ανεξάρτητη 
από την ταμιακή υπηρεσία της Νομαρχιακής Αυτοδιοίκη¬ 
σης. Ο τακτικός διαχειριστικός έλεγχος της επιχείρησης 
γίνεται από δύο ελεγκτές που έχουν τα τυπικά προσόντα 
του Νόμου. 

Άρθρο 13 

Η επιχείρηση διαλύεται: 

ί) Με απόφαση του Νομαρχιακού Συμβουλίου 

ϋ) Με τη συμπλήρωση του χρόνου διάρκειάς της. 

ϋί) Σε περίπτωση πτώχευσης της εταιρείας. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Νομαρ¬ 
χιακό Συμβούλιο. Στην εκκαθάριση διεκπεραιώνονται οι 
υποθέσεις που εκκρεμούν, εισπράττονται οι απαιτήσεις, 
ρευστοποιείται η περιουσία και πληρώνονται τα χρέη της 
επιχείρησης. Το υπόλοιπο περιέχεται στη Νομαρχιακή 
Αυτοδιοίκηση. 

Άρθρο 14 

Μεταβατική διάταξη: 

Το πρώτο Δ.Σ. της εταιρείας απαρτίζεται από τους: 

Τακτικά Μέλη 

1. Αλέξανδρος Μαθιέλλης Νομάρχης Λέσβου Πρόε¬ 
δρος 

2. Δημήτριος Ζούρας Νομαρχιακός Σύμβουλος Αντι¬ 
πρόεδρος. 


3. Παύλος Βογιατζής Νομαρχιακός Σύμβουλος Ταμίας. 

4. Μιχάλης Χριστόφας Νομαρχιακός Σύμβουλος Μέλος. 

5. Παναγιώτης Μαυροθαλασσΐτης Νομαρχιακός Σύμ¬ 
βουλος Μέλος. 

6 . Θεόδωρος Μπαβέας Νομαρχιακός Σύμβουλος Μέλος 

7. Ιωάννης Παυλακέλλης εκπρόσωπος του Επιμελητη¬ 
ρίου Λέσβου Μέλος. 

Αναπληρωματικά Μέλη 

1. Παναγιώτης Τυροπώλης Νομαρχιακός Σύμβουλος 

2. Παύλος Τζανέτος Νομαρχιακός Σύμβουλος 

3. Στυλιανός Καραντώνης Νομαρχιακός Σύμβουλος 

4. Χριστίνα Βογιάννη Νομαρχιακός Σύμβουλος 

5. Τιμολέων Παλαιολόγου Νομαρχιακός Σύμβουλος. 

Άρθρο 15 

Η παρούσα απόφαση επιβαρύνει τους ίδιους πόρους 
της Νομαρχιακής Αυτοδιοίκησης που είναι ενταγμένοι 
στον προϋπολογισμό του φορέα ΚΑΕ 9459/1 με 
50.000.000 δρχ. 

Η παρούσα απόφαση να δημοσιευθει στην Εφημερίδα 
της Κυβερνήσεως. 

Μυτιλήνη 11 Ιουνίου 1997 

Ο Πρόεδρος του Νομαρχιακού Συμβουλίου κ.α.α. 

Ο Προεδρεύων Αντιπρόεδρος 
ΠΑΝΑΓΙΩΤΗΣ ΤΥΡΟΠΩΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




